BIBLIOTECA  ACADEMIEI  ROMÂNE                                                                              
                      Nr. înreg. 5491/10.11.2026
A N U N Ț

BIBLIOTECA ACADEMIEI  ROMÂNE, cu sediul în București, Calea  Victoriei  nr. 125, sector 1, organizează, în ziua de 7 decembrie 2026 ora 09.30, concurs pentru ocuparea următorului post:

 
1 post vacant – economist  S I, jumătate de normă, perioadă nedeterminată, în cadrul Compartimentului Financiar, Contabilitate, Buget. 
Cerințe privind ocuparea postului:

■ Cerinţe generale:

    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    b) cunoaşte limba română, scris şi vorbit;

    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;


■ Cerinţe specifice:

a) studii de specialitate: studii superioare absolvite cu diplomă de licență în domeniul științelor sociale, ramura științe economice.

b) vechime în specialitate: 5 ani

■ Tematică și bibliografie:

Tematică:

· Organizarea si conducerea contabilităţii / Registrele de contabilitate/Situaţii financiare/Contabilitatea trezoreriei statului si a instituţiilor publice.
· Obiectul legii/Continutul si structura bugetelor/ Execuţia bugetară/Principii ale încheierii execuţiei bugetare.
· Angajarea, lichidarea, ordonanţarea şi plata cheltuielilor instituţiilor publice.
· Norme metodologice privind organizarea contabilităţii instituţiilor publice, planul de conturi si instrucţiunile de aplicare.
· Norme generale de întocmire şi utilizare a documentelor financiar contabile.
· Organizarea şi efectuarea inventarierii elementelor de activ şi pasiv.
· Evidenta bunurilor culturale.

· Document de fundamentare.

· Organizarea si functionarea Bibliotecii Academiei Romane.

· Atributiile compartimentului Financiar, Contabilitate, Buget.

· Controlul intern managerial.

Bibliografie:

· Legea contabilităţii nr.82/1991, republicată.

· Legea 273/2006 privind finanţele publice locale cu modificările şi completările ulterioare.

· Ordinul ministrului finanţelor publice nr.1917/2005, pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice si instrucţiunile de aplicare a acestuia cu modificările si completările ulterioare.
· Ordinul ministrului finanţelor publice nr.2634/09.12.2015 privind documentele financiar contabile.
· Ordinul ministrului finanţelor publice nr.2861/20.10.2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii.
· Ordinul nr. 2.035/ 2000 pentru aprobarea Normelor metodologice privind evidenta, gestiunea şi inventarierea bunurilor culturale deţinute de muzee, colecţii publice, case memoriale, centre de cultura şi alte unităţi de profil.
· Ordinul 1140/2025 pentru aprobarea Normelor metodologice privind angajarea, lichidarea, ordonanţarea şi plata cheltuielilor bugetare.

· Regulamentul de organizare si functionare al Bibliotecii Academiei Romane.

· Codul etic al Bibliotecii Academiei Romane.

· Regulamentul de ordine interioara al Bibliotecii Academiei Romane.

· Statutul Academiei Romane.

· OSGG 600/2018, actualizat.

■ Tipul probelor: proba scrisă și interviu.

Dosarul de concurs, cu mențiunea, pe copertă, a numărului de pagini conținute, se va depune personal la Serviciul Resurse Umane, Salarizare, Secretariat și Dezvoltare instituțională până la data de 24 noiembrie 2026 (inclusiv), zilnic între orele 10.00 - 14.00. Candidatul va primi numărul de înregistrare al dosarului. 

Numărul de înregistrare comunicat constituie modalitatea de identificare a candidatului pe listele cu rezultatele concursului ce vor fi comunicate ulterior, în urma fiecărei etape parcurse. 

Toate informațiile legate de acest concurs vor putea fi obținute atât la sediul instituției cât și telefonic la numărul de telefon 021.212.82.84, int. 1206/1207. 

Pentru înscrierea la concurs candidaţii vor prezenta un dosar care va conţine următoarele documente:

    a) formular tip de înscriere la concurs (document care se regăsește pe site-ul BAR la Rubrica Resurse Umane, Secțiunea Anunțuri de angajare sau la sediul instituției);

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor;

    e) copia carnetului de muncă, a adeverinţei eliberate de angajator pentru perioada lucrată, care să ateste  vechimea în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    h) curriculum vitae, model comun european, semnat și datat pe fiecare pagină. 

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap (unde e cazul) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Vor intra în concurs candidații ale căror dosare de înscriere sunt complete și declarate admise la selecția dosarelor, selecție care va avea loc în termen de maximum două zile lucrătoare de la expirarea termenului de depunere.

Rezultatele selectării dosarelor de înscriere se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii, la sediul şi pe pagina de internet a instituției în data de 27 noiembrie 2026 ora 15.00.
Contestațiile referitoare la rezultatele selecției dosarelor de concurs se depun personal în data de 2 decembrie 2026 în intervalul orar 09.00 -12.00, iar rezultatul acestora se afișează în data de 3 decembrie 2026 ora 15.00.
Desfășurarea concursului:

· proba scrisă: - subiecte de specialitate stabilite de comisia de concurs înaintea concursului/examenului. 

Data susținerii probei scrise este 7 decembrie 2026 ora 9.30 la sediul Bibliotecii din Calea Victoriei nr. 125.

Rezultatele probei scrise se afișează în data de 8 decembrie 2026 ora 15.00.

Contestațiile referitoare la rezultatele probei scrise se depun personal în data de 9 decembrie 2026 în intervalul orar 09.00 - 12.00, iar rezultatul acestora se afișează în data de 10 decembrie 2026 ora 9.00.

· proba interviu – conform planului de interviu stabilit de comisia de concurs.

Data susținerii interviului este 10 decembrie 2026 ora 11.00 la sediul Bibliotecii din Calea Victoriei nr. 125.

Rezultatele interviului se afișează în data de 11 decembrie 2026, ora 15.00.

Contestațiile referitoare la rezultatele interviului se depun personal în data de 14 decembrie 2026 în intervalul orar 9.00 - 12.00, iar rezultatul acestora se afișează în data de 15 decembrie 2026 ora 15.00.

Rezultatele finale se afișează în data de 16 decembrie 2026 ora 15.00.

D I R E C T O R   G E N E R A L

Prof. ing. Nicolae NOICA

Membru de onoare al Academiei Române

